pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-รอง นรม.พล.อ. ฉัตรชัย ฯ เป็นประธานการประชุมคณะกรรมการแห่งชาติว่าด้วยการพัฒนายุทธศาสตร์การจัดการสารเคมี
วันพฤหัสบดีที่ 31 มกราคม 2562
รอง นรม.พล.อ. ฉัตรชัย ฯ เป็นประธานการประชุมคณะกรรมการแห่งชาติว่าด้วยการพัฒนายุทธศาสตร์การจัดการสารเคมี
ผลการประชุมคณะกรรมการแห่งชาติว่าด้วยการพัฒนายุทธศาสตร์การจัดการสารเคมี ครั้งที่ 1/2562
วันที่ 31 มกราคม 2562 เวลา 09.00 น. ณ ห้องประชุมคณะรัฐมนตรี ชั้น 2 สํานักเลขาธิการคณะรัฐมนตรี ทําเนียบรัฐบาล พลเอก ฉัตรชัย สาริกัลยะ รองนายกรัฐมนตรี เป็นประธานการประชุมคณะกรรมการแห่งชาติว่าด้วยการพัฒนายุทธศาสตร์การจัดการสารเคมี ครั้งที่ 1/2562 ร่วมกับหน่วยงานที่เกี่ยวข้อง
ที่ประชุมรับทราบความก้าวหน้า การขับเคลื่อนแผนแม่บทการจัดการสารเคมี พ.ศ 2562-2580 ภายใต้ 5 ประเด็นยุทธศาสตร์ ได้แก่ 1) การเพิ่มประสิทธิภาพการติดตามตรวจสอบและบริหารจัดการสารเคมี การพัฒนาระบบการจัดการฐานข้อมูลขนาดใหญ่ 2) การประเมินความเสี่ยงและกําหนดมาตรฐาน 3) การสร้างความตระหนักรู้ และปรับเปลี่ยนพฤติกรรมการผลิตและการบริโภค 4) ลดความเสี่ยงอันตรายจากสารเคมีอย่างครบวงจร 5) การวิจัยพัฒนาสร้างองค์ความรู้และนวัตกรรมเพื่อทดแทนการใช้สารเคมี โดยระยะต้นของแผนแม่บทภายใต้แผนปฏิบัติการ พ.ศ, 2562-2565 ได้แก่ การพัฒนากฎหมายด้านสารเคมีศูนย์กลางข้อมูลสารเคมีและวัตถุอันตรายแห่งชาติการบูรณการ เพื่อเฝ้าระวังและติดตามผลกระทบจากการใช้วัตถุอันตรายทางการเกษตรที่มีต่อเกษตรกร ผู้บริโภคและสิ่งแวดล้อม การบูรณการเพื่อกําหนดค่ามาตรฐานที่เกี่ยวข้องกับสารเคมีให้ครอบคลุม เหมาะสมตามบริบทของไทย การสร้างและจัดการองค์ความรู้เพื่อการจัดการสารเคมีแบบครบวงจร
ทั้งนี้ การจัดการสารเคมีได้รับการพิจารณาให้เป็นส่วนหนึ่งใน 15 ประเด็นเร่งด่วนของยุทธศาสตร์ชาติ 20 ปี ดังนั้น เพื่อการขับเคลื่อนแผนการจัดการสารเคมีให้ก้าวหน้าอย่างเต็มที่ นอกเหนือจากการกํากับขับเคลื่อนงาน โดยมีคณะอนุกรรมการ ทั้ง 2คณะ ได้แก่ คณะอนุกรรมการประสานนโยบายและแผน และอนุกรรมการการพัฒนากฎหมายสารเคมี ที่ได้รับการแต่งตั้งจากคณะกรรมการฯ แล้วนั้น คณะกรรมการฯได้เห็นชอบให้แต่งตั้งคณะอนุกรรมการวิชาการ ขึ้นมาอีกคณะหนึ่งเพื่อกํากับดูแลจัดทําข้อเสนอทางวิชาการที่เกี่ยวกับมาตรฐานความปลอดภัย การวิจัย นวัตกรรม ที่เกี่ยวกับการจัดการสารเคมี
พร้อมกันนี้ ที่ประชุม ฯ ยังขอให้หน่วยงานที่เกี่ยวข้องเร่งรัดดําเนินการอย่างเร่งด่วน โดยเฉพาะ (ร่าง) พ.ร.บ. สารเคมี พ.ศ.... รวมทั้งโครงการขับเคลื่อน ศูนย์กลางข้อมูลสารเคมี การวิจัยสร้างนวัตกรรมองค์ความรู้การจัดการสารเคมีให้ครบวงจร ภายใต้ยุทธศาสตร์ชาติด้านการสร้างการเติบโตบนคุณภาพชีวิต เป็นมิตรต่อสิ่งแวดล้อม ต้องสมดุลทั้ง 3 ด้านคือ เติบโตทางเศรษฐกิจ มีคุณภาพชีวิตที่ดี ในสิ่งแวดล้อมที่สะอาด
.............................................................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-นายกรัฐมนตรีรับมอบของขวัญวันเด็กแห่งชาติ ประจำปี 2562 จากประธานกรรมการมูลนิธิป่อเต็กตึ๊ง และคณะ
วันพฤหัสบดีที่ 3 มกราคม 2562
นายกรัฐมนตรีรับมอบของขวัญวันเด็กแห่งชาติ ประจําปี 2562 จากประธานกรรมการมูลนิธิป่อเต็กตึ๊ง และคณะ
นายกรัฐมนตรีรับมอบของขวัญวันเด็กแห่งชาติ ประจําปี 2562 จากประธานกรรมการมูลนิธิป่อเต็กตึ๊ง และคณะ รวมจํานวน 120,000 ชิ้น เตรียมนํามอบเป็นของขวัญให้กับเด็กและเยาวชนในวันเด็กแห่งชาติ 12 ม.ค.นี้
วันนี้ (3 ม.ค.62) เวลา 13.30 น. ณ ห้องสีม่วง ตึกไทยคู่ฟ้า ทําเนียบรัฐบาล นายวิเชียร เตชะไพบูลย์ ประธานกรรมการมูลนิธิป่อเต็กตึ๊ง นําคณะกรรมการและเจ้าหน้าที่บริหารมูลนิธิป่อเต็กตึ๊ง เข้าพบ พลเอก ประยุทธ์ จันทร์โอชา นายกรัฐมนตรี เพื่อมอบสมุด ดินสอและไม้บรรทัด รวมจํานวน 120,000 ชิ้น แด่นายกรัฐมนตรี เพื่อนําไปแจกจ่ายเป็นของขวัญให้เด็กและเยาวชนเนื่องในโอกาสวันเด็กแห่งชาติประจําปี 2562 โดยมีพลเอก วิลาศ อรุณศรี เลขาธิการนายกรัฐมนตรี นางสาวเรณู ตังคจิวางกูร รองเลขาธิการนายกรัฐมนตรีฝ่ายการเมือง และนางสาวดวงสุดา ศรียงค์ ผู้ช่วยเลขาธิการนายกรัฐมนตรี เข้าร่วมการรับมอบด้วย
โอกาสนี้ นายกรัฐมนตรีได้รับมอบสมุด จํานวน 40,000 เล่ม ดินสอ จํานวน 40,000 แท่ง และไม้บรรทัด 40,000 อัน รวมจํานวน 120,000 ชิ้น จากประธานกรรมการมูลนิธิป่อเต็กตึ๊ง และคณะ พร้อมกล่าวขอบคุณมูลนิธิป่อเต็กตึ๊งที่ได้มอบอุปกรณ์เกี่ยวกับการศึกษาให้กับเด็กและเยาวชนในงานวันเด็กแห่งชาติเช่นทุกปีที่ผ่านมา ส่วนตัวนายกรัฐมนตรีทราบดีถึงประวัติความเป็นมาของมูลนิธิฯ ที่ได้ทําคุณประโยชน์ต่อสังคมอย่างมากมาย และสิ่งที่ทําในวันนี้ก็เป็นคุณประโยชน์กับประเทศชาติ จึงหวังเป็นอย่างยิ่งว่าจะได้รับความร่วมมือเช่นนี้จากมูลนิธิฯ ตลอดไป สําหรับสมุด ดินสอ ไม้บรรทัด ที่ทางมูลนิธิฯ นํามามอบให้ในวันนี้ เลขาธิการนายกรัฐมนตรี พร้อมด้วยรองเลขาธิการนายกรัฐมนตรี และผู้ช่วยเลขาธิการนายกรัฐมนตรี จะได้นําไปเป็นของขวัญวันเด็กแห่งชาติและทําให้เกิดประโยชน์สูงสุดต่อไป
พร้อมกันนี้ นายกรัฐมนตรีกล่าวว่ารัฐบาลให้ความสําคัญกับเรื่องการพัฒนาทรัพยากรมนุษย์ เน้นเพิ่มการเรียนรู้ให้กับเด็ก นอกเหนือจากการศึกษาเพื่อวางรากฐานของสติปัญญาเพียงอย่างเดียว เพราะเรื่องการเรียนรู้เป็นสิ่งที่สําคัญที่สุด ยกตัวอย่างในวันนี้ ที่รัฐบาลได้แก้ไขปัญหาเรื่องการจราจร เรื่องการเสียชีวิต การบาดเจ็บในช่วงเทศกาลปีใหม่ แต่ก็ยังมีผู้เสียชีวิตและบาดเจ็บเป็นจํานวนมาก ซึ่งส่วนใหญ่มีสาเหตุจากการดื่มสุราแล้วขี่มอเตอร์ไซค์ที่ทําให้มีจํานวนผู้บาดเจ็บและเสียชีวิตมากที่สุด รวมทั้งผู้ขับขี่ก็ไม่สวมหมวกนิรภัยด้วย จึงต้องสร้างการเรียนรู้ให้กับประชาชนให้มากยิ่งขึ้น โดยต้องขอฝากทางมูลนิธิฯ ว่าทําอย่างไรที่จะลดการสูญเสีย รวมทั้งช่วยสร้างความเข้าใจ ช่วยสร้างการเรียนรู้ ช่วยสร้างจิตสํานึกให้ประชาชนรักตัวเอง รักครอบครัวและรักคนอื่นด้วย
-----------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-รอง นรม. พลเอก ฉัตรชัยฯ เป็นประธานการประชุมคณะกรรมการส่งเสริมและพัฒนาองค์กรภาคประชาสังคม (คสป.) ครั้งที่ 1/2561
วันศุกร์ที่ 16 กุมภาพันธ์ 2561
รอง นรม. พลเอก ฉัตรชัยฯ เป็นประธานการประชุมคณะกรรมการส่งเสริมและพัฒนาองค์กรภาคประชาสังคม (คสป.) ครั้งที่ 1/2561
ที่ประชุมคสป.มีมติเห็นชอบร่างพระราชบัญญัติส่งเสริมและพัฒนาองค์กรภาคประชาสังคมซึ่งจะนําเสนอคณะรัฐมนตรีพิจารณาโดยเร็วต่อไป
วันนี้ (16 กุมภาพันธ์ 2561) เวลา 09.00 น. ณ ห้องประชุม 301 ชั้น 3 ตึกบัญชาการ 1 ทําเนียบรัฐบาล พลเอก ฉัตรชัย สาริกัลยะ รองนายกรัฐมนตรีเป็นประธานการประชุมคณะกรรมการส่งเสริมและพัฒนาองค์กรภาคประชาสังคม (คสป.) ครั้งที่ 1/2561 ซึ่งสรุปสาระสําคัญ ดังนี้
ประธานได้แจ้งให้ที่ประชุมทราบว่าคณะกรรมการชุดนี้ ทําให้การทํางานองค์กรภาคประชาชน เพื่อประชาชนมีความเข้มแข็ง เป็นการลดความเหลื่อมล้ําในสังคม ซึ่งนายกรัฐมนตรีให้ความสําคัญอย่างมาก เพื่อขับเคลื่อนการส่งเสริมและพัฒนาองค์กรภาคประชาสังคมได้อย่างเป็นรูปธรรม ส่งผลดีต่อการพัฒนาคุณภาพชีวิตของประชาชนโดยรวมอย่างแท้จริง
พร้อมกันนี้ที่ประชุมได้พิจารณาและมีมติเห็นชอบร่างพระราชบัญญัติส่งเสริมและพัฒนาองค์กรภาคประชาสังคม พ.ศ. .... โดยพระราชบัญญัตินี้เกิดประโยชน์กับประชาชนและภาคประชาสังคมทั้งภาครัฐและองค์กรเอกชนซึ่งสอดคล้องกับกฏหมายรัฐธรรมนูญแห่งราชอาณาจักรไทยฉบับปัจจุบันที่กําหนดให้รัฐบาลส่งเสริมให้ประชาชนและชุมชนมีความรู้ความเข้าใจที่ถูกต้องเกี่ยวกับการปกครองระบอบประชาธิปไตย อันมีพระมหากษัตริย์ทรงเป็นพระประมุข และให้มีส่วนร่วมในการพัฒนาประเทศอย่งยั่งยืน
ดังนั้น เพื่อให้องค์กรภาคประชาสังคมมีบทบาทในการมีส่วนร่วมและเป็นหุ้นส่วนกับภาครัฐและภาคส่วนอื่น ในการพัฒนาประเทศอย่างยั่งยืน จึงเห็นควรส่งเสริมและสนับสนุนการพัฒนาศักยภาพ เพื่อสร้างความเข้มแข็งขององค์กรภาคประชาสังคมให้สามารถดําเนินการได้ โดยยึดหลักธรรมาภิบาล พร้อมส่งเสริมและสนับสนุนให้ประชาชนมีจิตสาธารณะ(Service Mind) พร้อมเข้ามามีส่วนร่วมในการพัฒนาประเทศอันจะนําไปสู่การสร้างเสริมสังคมที่อยู่ร่วมกันด้วยความรักสามัคคีปรองดองด้วยความราบรื่นและสันติสุข ส่งผลให้สังคมไทยโดยรวมเป็นสังคมที่น่าอยู่
สําหรับคนไทยทุกคนอย่างยั่งยืนต่อไป ทั้งนี้ร่างพระราชบัญญัติดังกล่าวที่ประชุมมีมติเห็นชอบให้ฝ่ายเลขานุการฯจัดทํารายละเอียดเพื่อนําเสนอที่ประชุมคณะรัฐมนตรีพิจารณาโดยเร็วต่อไป
อนึ่ง "องค์กรภาคประชาสังคม" หมายความว่า องค์กรที่ไม่ใช่หน่วยงานของภาครัฐ ไม่ว่าจะมีสถานะเป็นนิติบุคคลหรือไม่ก็ตาม ซึ่งจัดตั้งขึ้นโดยมีวัตถุประสงค์ เพื่อประโยชน์ของสังคมและส่วนรวม โดยไม่แสวงหากําไรมาแบ่งปันกัน ทั้งนี้ไม่รวมไปถึงนิติบุคคล องค์กร หรือคณะบุคคลที่จัดตั้งหรือดําเนินการโดยพรรคการเมือง หรือมีการดําเนินการกิจกรรม ในลักษณะแสวงหาอํานาจรัฐหรือเอื้อประโยชน์ต่อพรรคการเมือง
........................................................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-สิทธิประโยชน์ทางภาษีสำหรับผู้บริจาคช่วยเหลือผู้ประสบภัยน้ำท่วม
วันอังคารที่ 7 สิงหาคม 2561
สิทธิประโยชน์ทางภาษีสําหรับผู้บริจาคช่วยเหลือผู้ประสบภัยน้ําท่วม
ผู้บริจาคช่วยเหลือผู้ประสบภัยน้ําท่วมที่ได้กระทําการบริจาค สามารถนําเงินหรือมูลค่าทรัพย์สินที่บริจาคมาหักเป็นค่าลดหย่อนหรือหักเป็นรายจ่ายในการคํานวณภาษีได้
กรมสรรพากรขอประชาสัมพันธ์ให้ทราบว่า ผู้บริจาคช่วยเหลือผู้ประสบภัยน้ําท่วมที่ได้กระทําการบริจาคให้แก่ส่วนราชการตามโครงการของทางราชการ หรือบริจาคผ่านบริษัทหรือห้างหุ้นส่วนนิติบุคคลหรือนิติบุคคลอื่นที่ได้แจ้งชื่อต่อกรมสรรพากรเพื่อเป็นสื่อกลางในการเป็นตัวแทนรับบริจาค สามารถนําเงินหรือมูลค่าทรัพย์สินที่บริจาคมาหักเป็นค่าลดหย่อนหรือหักเป็นรายจ่ายในการคํานวณภาษีได้ โดยมีรายละเอียดดังนี้
1. ผู้บริจาคที่เป็นบุคคลธรรมดา สามารถนําเงินบริจาคมาหักลดหย่อนภาษีเงินได้บุคคลธรรมดาได้เท่าจํานวนเงินที่บริจาค แต่เมื่อรวมกับเงินบริจาคอื่น ๆ แล้ว ต้องไม่เกินร้อยละ 10 ของเงินได้สุทธิ
2. ผู้บริจาคที่เป็นบริษัทหรือห้างหุ้นส่วนนิติบุคคล สามารถหักเป็นรายจ่ายได้เท่าจํานวนเงินหรือทรัพย์สินที่ได้บริจาค แต่เมื่อรวมกับรายจ่ายเพื่อการสาธารณประโยชน์ รายจ่ายเพื่อการศึกษาและรายจ่ายเพื่อการกีฬาแล้ว ต้องไม่เกินร้อยละ 2 ของกําไรสุทธิ
3. ผู้บริจาคที่เป็นผู้ประกอบการจดทะเบียนภาษีมูลค่าเพิ่ม จะได้รับการยกเว้นภาษีมูลค่าเพิ่มสําหรับการนําสินค้าของตนเองหรือที่ได้ซื้อมาไปบริจาคเพื่อช่วยเหลือผู้ประสบภัย
สําหรับผู้ที่มีข้อสงสัยสามารถสอบถามเพิ่มเติมได้ที่สํานักงานสรรพากรพื้นที่ทุกพื้นที่ และศูนย์สารนิเทศสรรพากร โทร. 1161
กรมสรรพากร เต็มที่ เต็มใจ ให้ประชาชน
สํานักงานเลขานุการกรม ส่วนประชาสัมพันธ์
เลขที่ 90 ถนนพหลโยธิน 7 พญาไท กรุงเทพฯ 10400 โทร. 0 2272 9529-30 โทรสาร 0 2617 3324
หรือศูนย์สารนิเทศสรรพากร 1161 (RD Intelligence Center)
รัฐบาลไทย-ข่าวทำเนียบรัฐบาล-ออมสิน ส่งเสริมการออมกลุ่มฐานราก ออก “เงินฝากเผื่อเรียกพิเศษสวัสดิการแห่งรัฐ”
วันพฤหัสบดีที่ 19 เมษายน 2561
ออมสิน ส่งเสริมการออมกลุ่มฐานราก ออก “เงินฝากเผื่อเรียกพิเศษสวัสดิการแห่งรัฐ”
ออมสิน ส่งเสริมการออมกลุ่มฐานราก ออก “เงินฝากเผื่อเรียกพิเศษสวัสดิการแห่งรัฐ” รับฝากเฉพาะผู้มีบัตรสวัสดิการแห่งรัฐ ดอกเบี้ย 3% ต่อปี ยกเว้นภาษี ในระยะเวลาฝาก 5 ปี รับฝากรายละไม่เกิน 60,000 บาท
ธนาคารออมสิน นําเสนอ “เงินฝากเผื่อเรียกพิเศษสวัสดิการแห่งรัฐ” มุ่งประชาชนฐานรากผู้มีรายได้น้อยให้ออมเงิน หนึ่งในมาตรการพัฒนาคุณภาพชีวิตผู้มีบัตรสวัสดิการแห่งรัฐ ดอกเบี้ยสูง 3.00% ต่อปี ในระยะเวลาฝาก 5 ปี ยกเว้นภาษี กําหนดวงเงินรับฝากรวม 6,000 ล้านบาท เปิดรับฝากตั้งแต่บัดนี้เป็นต้นไป ทุกสาขาทั่วประเทศ
นายชาติชาย พยุหนาวีชัย ผู้อํานวยการธนาคารออมสิน เปิดเผยว่า ตามที่ธนาคารออมสินได้มีมาตรการพัฒนาคุณภาพชีวิตผู้มีบัตรสวัสดิการแห่งรัฐ รวม 3 มาตรการ 10 โครงการ โดยธนาคารออมสินได้เริ่มดําเนินการมาตั้งแต่คณะรัฐมนตรีได้มีมติเมื่อวันที่ 9 มกราคม 2561 อาทิ มหาวิทยาลัยประชาชน โครงการพัฒนาและยกระดับผู้ประกอบการแฟรนไชส์ร่วมกับกระทรวงพาณิชย์ สินเชื่อธุรกิจแฟรนไชส์ เป็นต้น ล่าสุดนี้ ธนาคารฯ ได้ดําเนินการในมาตรการที่ 2 ว่าด้วยเรื่องเงินฝาก ด้วยการเปิดรับฝาก “เงินฝากเผื่อเรียกพิเศษสวัสดิการแห่งรัฐ” เพื่อเป็นการส่งเสริมให้ผู้มีรายได้น้อยมีเงินเก็บออมไว้ใช้จ่ายยามจําเป็น อัตราดอกเบี้ย 3.00% ต่อปี ในระยะเวลาฝาก 5 ปี ยกเว้นภาษี เปิดรับฝากตั้งแต่บัดนี้เป็นต้นไป ณ สาขาของธนาคารออมสินทุกแห่งทั่วประเทศ
ทั้งนี้ ผู้ฝากต้องเป็นบุคคลธรรมดาที่ถือบัตรสวัสดิการแห่งรัฐ ฝากได้เพียง 1 บัญชี โดยการฝากแต่ละครั้งไม่ต่ํากว่า 100 บาท และไม่เกิน 1,000 บาท ฝากเงินทุกเดือน ยอดเงินฝากแต่ละเดือนเพิ่มขึ้นไม่เกิน 1,000 บาท ห้ามขาดฝากในระยะเวลาฝาก 5 ปี เมื่อครบ 5 ปี ต้องมียอดเงินฝากคงเหลือไม่เกิน 60,000 บาท ถอนเงินเท่าใดก็ได้ตามเงื่อนไขของช่องทางที่ใช้บริการ ลงรับดอกเบี้ยในวันที่ครบระยะเวลาฝาก 5 ปี โดยมีวงเงินรับฝากจํานวน 6,000 ล้านบาท เป้าหมายจํานวนผู้ฝากไม่น้อยกว่า 100,000 ราย
“ธนาคารออมสิน ในฐานะสถาบันการเงินของรัฐ ดําเนินภารกิจสําคัญคือ ส่งเสริมเศรษฐกิจฐานรากด้วยการเป็นแหล่งเงินทุนเพื่อการพัฒนาอาชีพ ยกระดับคุณภาพชีวิต รวมถึงมุ่งมั่นทําหน้าที่ส่งเสริมการออม ด้วยการนําเสนอรูปแบบการออมผ่านผลิตภัณฑ์เงินฝากที่หลากหลาย เพื่อสนับสนุนภาคการออมอย่างยั่งยืน” นายชาติชาย กล่าว
ข้อมูลเพิ่มเติม สามารถติดตามได้ตามสื่อประชาสัมพันธ์ของธนาคารออมสินทุกช่องทาง ได้แก่ Website : www.gsb.or.th, Facebook : GSB Society, Official Line : GSB ธนาคารออมสิน หรือหากมีข้อสงสัย ต้องการรายละเอียดเพิ่มเติมจากเจ้าหน้าที่ สามารถติดต่อสอบถามได้ที่ ธนาคารออมสินทุกสาขาทั่วประเทศ หรือ ศูนย์ลูกค้าสัมพันธ์ธนาคารออมสิน Call Center โทร.1115
รัฐบาลไทย-ข่าวทำเนียบรัฐบาล- สยจ.ตรัง ยกระดับมาตรฐานการดำเนินงานของศูนย์ไกล่เกลี่ยระงับข้อพิพาทชุมชน
วันพฤหัสบดีที่ 13 กรกฎาคม 2560
สยจ.ตรัง ยกระดับมาตรฐานการดําเนินงานของศูนย์ไกล่เกลี่ยระงับข้อพิพาทชุมชน
สํานักงานยุติธรรมจังหวัดตรัง ร่วมกับกรมคุ้มครองสิทธิและเสรีภาพ  จัดโครงการส่งเสริมการระงับข้อพิพาทโดยการไกล่เกลี่ยในชุมชนจังหวัดตรัง ประจําปีงบประมาณ ๒๕๖๐
เมื่อวันอังคารที่ ๑๑ กรกฎาคม ๒๕๖๐
สํานักงานยุติธรรมจังหวัดตรัง ร่วมกับกรมคุ้มครองสิทธิและเสรีภาพ
จัดโครงการส่งเสริมการระงับข้อพิพาทโดยการไกล่เกลี่ยในชุมชนจังหวัดตรัง ประจําปีงบประมาณ ๒๕๖๐
เพื่อเสริมสร้างความรู้ความเข้าใจให้แก่คณะกรรมการบริหารศูนย์ไกล่เกลี่ยระงับข้อพิพาทชุมชน
และอาสาสมัครคุ้มครองสิทธิและเสรีภาพ ในการจัดการความขัดแย้ง
และระงับข้อพิพาทในชุมชนด้วยกลไกการไกล่เกลี่ย
เพื่อให้สามารถนําความรู้ดังกล่าวมาประยุกต์ใช้ในการปฏิบัติงานได้อย่างเป็นระบบ
อันจะเป็นการยกระดับมาตรฐานการดําเนินงานของศูนย์ไกล่เกลี่ยระงับข้อพิพาทชุมชนในจังหวัดตรัง
ให้ประชาชนและหน่วยงานในพื้นที่เชื่อมั่นในมาตรฐานการบริการที่ดีและมีประสิทธิภาพ
โดยมีคณะกรรมการบริหารศูนย์ไกล่เกลี่ยระงับข้อพิพาทชุมชน อาสาสมัครคุ้มครองสิทธิและเสรีภาพ
ผู้นําชุมชน คณะกรรมการหมู่บ้านและประชาชน เข้าร่วมโครงการฯ
ณ ที่ทําการกํานันตําบลบางเป้า อําเภอกันตัง จังหวัดตรัง
รัฐบาลไทย-ข่าวทำเนียบรัฐบาล-​ รอง นรม. และ รมว.กห. นำคณะ เดินทางเยือนราชอาณาจักรกัมพูชาและร่วมประชุม GBC
วันอังคารที่ 12 กุมภาพันธ์ 2562
​ รอง นรม. และ รมว.กห. นําคณะ เดินทางเยือนราชอาณาจักรกัมพูชาและร่วมประชุม GBC
พล.อ.ประวิตร วงษ์สุวรรณ รอง นรม. และ รมว.กห. พร้อมคณะ มีกําหนดการเดินทางเยือนราชอาณาจักรกัมพูชา ระหว่าง 13 - 14 ก.พ. 62 เพื่อร่วมประชุมคณะ กรรมการชายแดนทั่วไป ( GBC ) ไทย - กัมพูชา ครั้งที่ 14 ณ กรุงพนมเปญ
พล.อ.ประวิตร วงษ์สุวรรณ รอง นรม. และ รมว.กห. พร้อมคณะ มีกําหนดการเดินทางเยือนราชอาณาจักรกัมพูชา ระหว่าง 13 - 14 ก.พ. 62 เพื่อร่วมประชุมคณะ กรรมการชายแดนทั่วไป ( GBC ) ไทย - กัมพูชา ครั้งที่ 14 ณ กรุงพนมเปญ
การประชุมดังกล่าว มีวัตถุประสงค์ เพื่อส่งเสริมความร่วมมือด้านความสงบเรียบร้อยและความมั่นคงปลอดภัยในพื้นที่ชายแดน และเพื่อกระชับความสัมพันธ์ระหว่างกองทัพและหน่วยงานความมั่นคงของทั้งสองประเทศให้แน่นแฟ้นยิ่งขึ้น
รัฐบาลไทย-ข่าวทำเนียบรัฐบาล-สธ.ห่วงประชาชน ร้อนจัด ระวังป่วยจากโรคฮีทสโตรก
วันศุกร์ที่ 8 พฤษภาคม 2563
สธ.ห่วงประชาชน ร้อนจัด ระวังป่วยจากโรคฮีทสโตรก
ปลัดกระทรวงสาธารณสุข ห่วงประชาชนเจ็บป่วยจากสภาพอากาศร้อนจัดสัปดาห์นี้ แนะป้องกันการป่วยและเสียชีวิตจากโรคลมร้อนหรือฮีทสโตรก โดยเฉพาะเด็กเล็ก ผู้สูงอายุ ผู้ป่วยโรคเรื้อรัง
ปลัดกระทรวงสาธารณสุข ห่วงประชาชนเจ็บป่วยจากสภาพอากาศร้อนจัดสัปดาห์นี้ แนะป้องกันการป่วยและเสียชีวิตจากโรคลมร้อนหรือฮีทสโตรก โดยเฉพาะเด็กเล็ก ผู้สูงอายุ ผู้ป่วยโรคเรื้อรัง
นายแพทย์สุขุม กาญจนพิมาย ปลัดกระทรวงสาธารณสุข ให้สัมภาษณ์ว่า ในช่วงสัปดาห์นี้ ประเทศไทยจะมีสภาพอากาศที่ร้อนถึงร้อนจัด อุณหภูมิตั้งแต่ 36-41 องศาเซลเซียส ในวันนี้ (7 พฤษภาคม 2563) บางจังหวัดทางภาคตะวันออกเฉียงเหนืออุณหภูมิสูงถึง 42 องศาเซลเซียส จึงขอให้ประชาชนระวังการเจ็บป่วยที่เกิดขึ้นตั้งแต่มีอาการเพียงเล็กน้อย ไปจนถึงอาการรุนแรงที่อาจเสียชีวิต ได้แก่ เพลียแดด โรคลมร้อนหรือฮีทสโตรก (Heat Stroke) เกิดจากการทํากิจกรรมหรือทํางานในที่อากาศร้อนจัดเป็นเวลานาน จนร่างกายไม่สามารถปรับตัวและควบคุมความร้อนในร่างกาย ส่งผลให้อวัยวะต่างๆทํางานล้มเหลว โดยเฉพาะกลุ่มเสี่ยง ได้แก่ผู้ที่มีอาชีพทํางานหรือทํากิจกรรมกลางแดด เช่น กรรมกร ก่อสร้าง เกษตรกรกลุ่มเด็กอายุต่ํากว่า5ปีและผู้สูงอายุผู้ที่มีโรคประจําตัว เช่น โรคหัวใจ โรคหลอดเลือดสมอง โรคความดันโลหิตสูงคนอ้วนผู้ที่พักผ่อนไม่เพียงพอ และผู้ที่ดื่มเครื่องดื่มแอลกอฮอล์
“ในช่วงอากาศร้อน ต้องใส่ใจดูแลทั้งตัวเองและคนรอบกาย โดยเฉพาะผู้สูงวัยที่มีโรคประจําตัว และผู้ป่วยโรคเรื้อรัง ถ้าอากาศร้อนจัดควรงดออกไปกลางแจ้ง งดออกกําลังกายหรือทํากิจกรรมกลางแดดเป็นเวลานาน ดื่มน้ําให้เพียงพอต่อร่างกาย วันละ 8-10 แก้ว สวมเสื้อผ้าระบายอากาศได้ดี และไม่ควรดื่มสุราขณะอากาศร้อน” นายแพทย์สุขุมกล่าว
ด้านนายแพทย์สุวรรณชัย วัฒนายิ่งเจริญชัย อธิบดีกรมควบคุมโรค กล่าวว่า จากรายงานกองระบาดวิทยา กรมควบคุมโรค ระหว่างเดือนมีนาคม-พฤษภาคม ตั้งแต่ปี 2558-2562 พบรายงานผู้เสียชีวิตจากภาวะอากาศร้อนทุกปี เฉลี่ยปีละ 38 ราย โดยในช่วงฤดูร้อนปี 2562 ซึ่งมีอุณหภูมิเฉลี่ยสูง 40 องศาเซลเซียส มีผู้เสียชีวิตถึง 57 ราย มากที่สุดในเดือนเมษายน โดยอาชีพรับจ้างร้อยละ 23 คนเร่ร่อนร้อยละ 9 และเกษตรกรร้อยละ 7 ส่วนใหญ่มีโรคประจําตัวร้อยละ 39 เช่น โรคความดันโลหิตสูง เบาหวาน และปัจจัยเสี่ยงที่สําคัญคือ การดื่มสุราประจําร้อยละ 19 ทํากิจกรรมเสี่ยงกลางแจ้งร้อยละ 21
ผู้ที่มีอาการฮีทสโตรกจะมีอาการตัวร้อนจัดขึ้นเรื่อย ๆ แต่ไม่มีเหงื่อออก กระหายน้ํามาก วิงเวียน ปวดศีรษะ มึนงง คลื่นไส้ หายใจเร็ว อาเจียนควรให้การปฐมพยาบาลเบื้องต้น โดยรีบนําผู้ป่วยเข้าในที่ร่ม อากาศถ่ายเทได้สะดวก ให้ดื่มน้ําเย็น ให้นอนราบและยกเท้าทั้งสองข้างขึ้นสูง ใช้ผ้าชุบน้ําเย็นหรือน้ําแข็งประคบตามหน้าผาก ซอกคอ รักแร้ ขาหนีบ ร่วมกับใช้พัดลมเป่าช่วยระบายความร้อน เพื่อลดอุณหภูมิของร่างกายให้ต่ําลงโดยเร็วที่สุด ถ้ามีอาการรุนแรง หมดสติ ให้รีบนําส่งโรงพยาบาลทันที หรือโทรสายด่วน 1669
********************************** 7 พฤษภาคม 2563
รัฐบาลไทย-ข่าวทำเนียบรัฐบาล-สำนักงานสลากฯ เปิดตัวแอพลิเคชั่น “GLO Lottery”  ตรวจผลรางวัลสะดวกรวดเร็วด้วยการสแกนบาร์โค้ด 2 มิติ
วันพฤหัสบดีที่ 27 กันยายน 2561
สํานักงานสลากฯ เปิดตัวแอพลิเคชั่น “GLO Lottery”  ตรวจผลรางวัลสะดวกรวดเร็วด้วยการสแกนบาร์โค้ด 2 มิติ
สํานักงานสลากกินแบ่งรัฐบาลได้จัดทําแอพลิเคชั่น “GLO Lottery” เพื่ออํานวยความสะดวกในการตรวจผลรางวัลสลากกินแบ่งรัฐบาลงวดปัจจุบันและตรวจย้อนหลังได้ 2 ปี ด้วยการอ่านจากรหัสบาร์โค้ด 2 มิติ (2D Barcode) บนใบสลาก หรือตรวจด้วยการกรอกหมายเลข 6 หลัก
วันนี้ (26 กันยายน 2561) นางตุ้มทอง มุสิกรัตน์ รองผู้อํานวยการ รักษาการในตําแหน่งผู้อํานวยการสํานักงานสลากกินแบ่งรัฐบาล เปิดเผยว่า สํานักงานสลากกินแบ่งรัฐบาลได้จัดทําแอพลิเคชั่น “GLO Lottery” เพื่ออํานวยความสะดวกในการตรวจผลรางวัลสลากกินแบ่งรัฐบาลงวดปัจจุบันและตรวจย้อนหลังได้ 2 ปี ด้วยการอ่านจากรหัสบาร์โค้ด 2 มิติ (2D Barcode) บนใบสลาก หรือตรวจด้วยการกรอกหมายเลข 6 หลักรวมถึงการตรวจจากใบตรวจผลรางวัล นอกจากนี้ ยังสามารถรับชมการถ่ายทอดสดการออกรางวัลสลากหรือชมเทปย้อนหลัง ตลอดจนข่าวสารของสํานักงานสลากกินแบ่งรัฐบาล ได้จากแอพลิเคชั่นดังกล่าวด้วย ท่านที่สนใจสามารถดาวน์โหลดแอพลิเคชั่น “GLO Lottery” ได้แล้ววันนี้ ผ่านโทรศัพท์มือถือในระบบแอนดรอยด์
แอพลิเคชั่น “GLO Lottery” เป็นการพัฒนาช่องทางในการอํานวยความสะดวกและการเผยแพร่ข้อมูลข่าวสารของสํานักงานสลากกินแบ่งรัฐบาล สู่การรับรู้อย่างถูกต้องรวดเร็ว อย่างไรก็ตาม มีการนําตราสัญลักษณ์ของสํานักงานสลากกินแบ่งรัฐบาล ไปใช้ในการจัดทําแอพลิเคชั่นในลักษณะคล้ายกันโดยไม่ได้รับอนุญาต
ขณะนี้ สํานักกฎหมายของสํานักงานสลากกินแบ่งรัฐบาล กําลังเร่งดําเนินการในส่วนที่เกี่ยวข้อง จึงขอให้พี่น้องประชาชน ดาวน์โหลดแอพลิเคชั่น “GLO Lottery” เพื่อประโยชน์สูงสุดในการใช้งานต่อไป รักษาการในตําแหน่งผู้อํานวยการสํานักงานสลากกินแบ่งรัฐบาล กล่าวในตอนท้าย
https://play.google.com/store/apps/details?id=th.or.glo.glolotteryapp
รัฐบาลไทย-ข่าวทำเนียบรัฐบาล-ก.เกษตรฯ เตรียมพร้อมรองรับปริมาณน้ำนมดิบที่คาดว่าจะเกินความต้องการในปี 2563
วันจันทร์ที่ 16 ธันวาคม 2562
ก.เกษตรฯ เตรียมพร้อมรองรับปริมาณน้ํานมดิบที่คาดว่าจะเกินความต้องการในปี 2563
ก.เกษตรฯ เตรียมพร้อมรองรับปริมาณน้ํานมดิบที่คาดว่าจะเกินความต้องการในปี 2563 จัดตั้งโรงแปรรูปผลิตภัณฑ์นมและศูนย์เรียนรู้กิจการโคนมแบบครบวงจรภาคเหนือตอนบน อ.ห้างฉัตร จ.ลําปาง
นางสาวมนัญญา ไทยเศรษฐ์ รัฐมนตรีช่วยว่าการกระทรวงเกษตรและสหกรณ์ เปิดเผยภายหลังตรวจเยี่ยมโครงการจัดตั้งโรงแปรรูปผลิตภัณฑ์นมและศูนย์เรียนรู้กิจการโคนมแบบครบวงจรภาคเหนือตอนบน อ.ห้างฉัตร จ.ลําปาง ว่า ตามนโยบายของนายกรัฐมนตรี (พลเอกประยุทธ จันทร์โอชา) ที่มีความห่วงใยเกษตรกรผู้เลี้ยงโคนม จึงได้มอบหมายให้กระทรวงเกษตรและสหกรณ์ นําโดยรัฐมนตรีว่าการกระทรวงเกษตรและสหกรณ์ (นายเฉลิมชัย ศรีอ่อน) ที่มอบหมายให้มาขับเคลื่อนนโยบายเพื่อดูแลพี่น้องเกษตรกรโคนมให้สามารถประกอบอาชีพได้อย่างมั่นคง และได้เล็งเห็นถึงความสําคัญของการจัดตั้งโรงงานแปรรูปผลิตภัณฑ์นมขนาดใหญ่ และจัดตั้งศูนย์เรียนรู้กิจการโคนมครบวงจร เพื่อรองรับปริมาณน้ํานมดิบที่คาดว่าจะเกินความต้องการในปี 2563 จึงได้มอบหมายองค์การส่งเสริมกิจการโคนมแห่งประเทศไทย (อ.ส.ค.) พิจารณาแนวทางการดําเนินการแก้ไขปัญหาดังกล่าว ได้แก่ 1) การจัดตั้งโรงงานแปรรูปผลิตภัณฑ์นม ที่ดําเนินการโดย อ.ส.ค. เพื่อรองรับผลผลิตน้ํานมดิบที่เพิ่มขึ้นตามที่รัฐบาลได้จัดทําโครงการเพิ่มศักยภาพการผลิตของเกษตรกรเป็นฟาร์มขนาดกลางและขนาดใหญ่ และ 2) การจัดตั้งศูนย์เรียนรู้กิจการโคนมครบวงจร ที่ประกอบด้วย ศูนย์ Feed Center เพื่อเป็นแหล่งสนับสนุนอาหารโคนมในราคาต้นทุนต่ํา ศูนย์เลี้ยงโคนมทดแทน เพื่อเป็นการแบ่งเบาภาระของเกษตรกรผู้เลี้ยงโคนมในการนําโคทดแทนมาเลี้ยงยังศูนย์แทน ตามข้อจํากัดด้านแรงงาน สร้างแรงจูงใจให้คนรุ่นใหม่สานต่ออาชีพของครอบครัว และการสร้าง Smart Farm เพื่อเป็นแหล่งเรียนรู้ ศึกษาดูงานด้านกิจการโคนมระดับนานาชาติ
สําหรับการดําเนินการที่ผ่านมา ได้มีการแต่งตั้ง"คณะอนุกรรมการเพื่อศึกษาแนวทางและรูปแบบโครงการจัดตั้งโรงงานแปรรูปผลิตภัณฑ์นมและศูนย์เรียนรู้กิจการโคนมแบบครบวงจรภาคเหนือตอนบน อําเภอห้างฉัตร จังหวัดลําปาง" โดยมีที่ปรึกษาโครงการส่วนพระองค์สวนจิตรลดา (นายวิเชียร ผลวัฒนสุข) เป็นประธานอนุกรรมการ ซึ่งจากการดําเนินงานอย่างต่อเนื่องมาจนถึงปัจจุบัน ได้มีการพิจารณาพื้นที่ที่เหมาะสมในการจัดตั้งโครงการบริเวณเดียวกัน การศึกษาทบทวนโครงการพร้อมออกแบบโรงงานแปรรูปผลิตภัณฑ์นมฯ อีกทั้งยังได้มีการรับมอบสัญญาเช่าที่ราชพัสดุจากกรมธนารักษ์ โดยมีการลงนามข้อตกลงความร่วมมือ (MOU) ระหว่างกรมพัฒนาที่ดิน กับ อ.ส.ค. เมื่อวันที 26 มิถุนายน 2562 ที่ผ่านมา
ทั้งนี้ การเลี้ยงโคนมในพื้นที่จังหวัดภาคเหนือตอนบน ส่วนใหญ่อยู่ในพื้นที่ 3 จังหวัด คือ จังหวัดเชียงใหม่ ลําพูน และลําปาง ที่เป็นฐานการผลิตน้ํานมดิบที่สําคัญและคุณภาพดีที่สุดของประเทศไทย มีการรวมตัวกันจัดตั้งเป็นสถาบันเกษตรกร ประกอบด้วย สหกรณ์ผู้เลี้ยงโคนม 18 สหกรณ์ บริษัทเอกชน 4 แห่ง โรงงานนม 5 แห่ง มีเกษตรกรรวม 1,403 ราย จํานวนประชากรโดนมทั้งหมด 64,147 ตัว และมีปริมาณน้ํานมดิบที่ผลิตได้ 8,990 ตันต่อเดือน หรือ 299.7 ตันต่อวัน และมีแนวโน้มปริมาณน้ํานมดิบของสหกรณ์เพิ่มขึ้นทุกปีในปี 2559 เฉลี่ย 350 ตันต่อวัน โดยมีอัตราการเติบโตของน้ํานมดิบปริมาณในปี 2558 และ 2559 ประมาณ 5 - 6% คาดว่าในปี 2563 จะมีปริมาณน้ํานมดิบประมาณ 400 ตันต่อวัน
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-อย่าคิดว่าปลอดภัยแล้วนะ
วันพุธที่ 6 พฤษภาคม 2563
อย่าคิดว่าปลอดภัยแล้วนะ
โควิด-19 รู้ทันป้องกันได้
แม้ยอดติดเชื้อจะลดลง ยังถือว่าอันตรายอยู่ ทุกคนต้องยึดหลักมาตรการเดิม โดยขอความร่วมมืองดการรวมกลุ่ม รวมถึงเว้นระยะห่างทางสังคม ล้างมือบ่อยๆ และสวมหน้ากากอนามัย
รัฐบาลไทย-ข่าวทำเนียบรัฐบาล-สสค. ชี้แจงกระทรวงการคลังไม่มีแนวคิด หรือการหารือใด ๆ ในประเด็นที่เกี่ยวข้องกับสิทธิในบัตรทองของประชาชน ตามที่ปรากฏในสื่อสังคมออนไลน์
วันพุธที่ 19 กันยายน 2561
สสค. ชี้แจงกระทรวงการคลังไม่มีแนวคิด หรือการหารือใด ๆ ในประเด็นที่เกี่ยวข้องกับสิทธิในบัตรทองของประชาชน ตามที่ปรากฏในสื่อสังคมออนไลน์
สสค. ชี้แจงกระทรวงการคลังไม่มีแนวคิด หรือการหารือใด ๆ ในประเด็นที่เกี่ยวข้องกับสิทธิในบัตรทองของประชาชน ตามที่ปรากฏในสื่อสังคมออนไลน์
วันที่ 5 กันยายน 2561 นายสุวิชญ โรจนวานิช ผู้อํานวยการสํานักงานเศรษฐกิจการคลัง สํานักงานเศรษฐกิจการคลัง (สศค.) กระทรวงการคลัง ชี้แจงประเด็นผลกระทบจากการลดสิทธิบัตรทอง จากที่ผู้ใช้สื่อสังคมออนไลน์ที่ได้หยิบยกรายงานข่าวจากเว็บไซต์ของสื่อสิ่งพิมพ์ ว่ากระทรวงการคลังมีแนวคิดที่จะลดการให้สิทธิประชาชนที่ถือบัตรทอง โดยประชาชนที่มีรายได้ต่ํากว่า 100,000 บาทต่อปี ยังคงสิทธิของบัตรทองไว้เหมือนเดิม ส่วนประชาชนที่มีรายได้เกินกว่า 100,000 บาทต่อปี สิทธิในบัตรทองควรที่จะลดลง เช่น จ่ายเอง 10% บัตรทองจ่ายให้ 90% หรือจ่ายเงินเอง 20% บัตรทองจ่ายให้ 80% เป็นต้น ซึ่งจะช่วยแบ่งเบาภาระเงินงบประมาณไปปีละนับแสนล้านบาท โดยมีประเด็นว่า 1. มีข้อสงสัยว่ากระทรวงการคลังมีแนวคิดดังกล่าวจริงหรือไม่ 2. มีกรรมการท่านหนึ่งในคณะอนุกรรมการหลักประกันสุขภาพแห่งชาติ ระบุว่าแนวคิดดังกล่าวสามารถประหยัดงบประมาณได้เพียงหลักพันล้านบาท แต่มีผลกระทบต่อประชาชนระดับล่าง เช่น คนที่ไม่มีบัตรสวัสดิการแห่งรัฐ ทําให้คนกลุ่มนี้ไม่ไปใช้บริการทั้ง ๆ ที่มีความจําเป็น ซึ่งแบบนี้เหมาะสมหรือไม่ และจะมีการแก้ไขผลกระทบอย่างไร
สํานักงานเศรษฐกิจการคลัง ขอชี้แจงข้อเท็จจริงว่า ข่าวดังกล่าวไม่เป็นความจริง โดยกระทรวงการคลังไม่มีแนวคิดหรือการหารือใด ๆ ในประเด็นที่เกี่ยวข้องกับสิทธิในบัตรทองของประชาชนตามที่ปรากฏในสื่อสังคมออนไลน์
-----------------------